ʼಡಿ. 21ʼರಂದು ಆಗಸ ನೋಡೊದನ್ನ ಯಾವುದೇ ಕಾರಣಕ್ಕೂ ಮಿಸ್ ಮಾಡ್ಬೇಡಿ, ಯಾಕಂದ್ರೆ..? ನವದೆಹಲಿ: ಡಿ. 21ರಂದು ನಭೋಮಂಡಲದಲ್ಲಿ ಬರೋಬ್ಬರಿ 400 ವರ್ಷಗಳ ನಂತ್ರ ಅದ್ಭುತವೊಂದು ನಡೆಯಲಿದ್ದು, ಗುರು ಮತ್ತು ಶನಿಗ್ರಹಗಳು ಅಕ್ಕಪಕ್ಕದಲ್ಲಿಯೇ ಇರುವಂತಹ ಸುಂದರ ದೃಶ್ಯ ಕಾಣಸಲಿದೆ. ಹೌದು, ಕೌತುಕ ದೃಶ್ಯ 400 ವರ್ಷಗಳಿಗೊಮ್ಮೆ ಸಂಭವಿಸುತ್ತೆ. ಈ ಎರಡೂ ಬೃಹತ್ ಗ್ರಹಗಳು ಸಮೀಪಕ್ಕೆ ಬಂದಿರುವುದನ್ನ ಭೂಮಿಯಿಂದ ಬರಿಗಣ್ಣಿನಿಂದ ನೋಡಬಹುದು. ಇನ್ನು ಈ ಗ್ರಹಗಳ ಸಾಮೀಪ್ಯವನ್ನ ಟೆಲಿಸ್ಕೋಪ್, ಬೈನಾಕ್ಯುಲರ್ನಿಂದ ನೋಡಿದ್ರೆ ಮತ್ತಷ್ಟು ಸ್ಪಷ್ಟವಾಗಿ ಗೋಚರಿಸುತ್ತಂತೆ. ಈ ಅಪರೂಪದ ಖಗೋಳ ಘಟನೆಗೆ ಕಾರಣವೇನು ಅಂದ್ರೆ ಅಂದು ಭೂಮಿ, ಗುರು ಮತ್ತು ಶನಿಗ್ರಹಗಳು ಒಂದೇ ನೇರದಲ್ಲಿ ಕಂಡು ಬರುತ್ವೆ. ಇನ್ನಿವು ಪ್ರತಿ 20 ವರ್ಷಗಳಿಗೊಮ್ಮೆ ಸಮೀಪಕ್ಕೆ ಬರುತ್ತದ್ರೂ ಇಷ್ಟೊಂದು ಸಮೀಪಕ್ಕೆ ಬರುವುದು 400 ವರ್ಷಗಳಿಗೊಮ್ಮೆ ಮಾತ್ರ. ಖಗೋಳ ತಜ್ಞರು ಹೇಳುವಂತೆ, ಈ ಹಿಂದೆ 1226ರಲ್ಲಿ ಮತ್ತು 1623ರಲ್ಲಿ ಇವು ಇಷ್ಟು ಸನಿಹಕ್ಕೆ ಬಂದಿದ್ದವು. ಅಂದ್ಹಾಗೆ, ಡಿಸೆಂಬರ್ ಅಂತ್ಯದವರೆಗೂ ಈ ದೃಶ್ಯ ಕಂಡು ಬರಲಿದ್ದು, ಸಂಜೆಯ ನಂತ್ರ ನೈಋತ್ಯ ದಿಕ್ಕಿನಲ್ಲಿ ನೋಡ್ಬೋದು.